Patteriputket pintaan toimistossa - Purmo What's Up
On olemassa pari tyylikästä tapaa asentaa patteriputket pintaan toimistoissa. Ruotsissa Thermopanel RAK 4 on yleisin lisävaruste, jolla saadaan kätevästi kytkettyä useita Thermopanel radiaattoreita sarjaan. Kyseessä on nopea ja kätevä tapaa asentaa pattereita, ja se on käytössä etenkin kouluissa ja toimistoissa, joissa asennetaan useita pattereita peräkkäin.
Liitäntäventtiili Reno mahdollistaa pattereiden sarjaan kytkemisen kätevästi.
Suomessa vastaava lisävaruste on Reno, joka sopii käytettäväksi kaikkien Purmon integroidulla venttiilirakenteella varustettujen radiaattorien ja konvektorien kanssa, joissa altakytkennän c/c-mitta on 50 mm. Huomaathan, että tämä lisävaruste ei ole yhteensopiva ruotsalaisen Thermopanel -radiaattorin kanssa (c/c-mitta 40 mm).
Radiaattoreiden koko ja veden virtaus vaikuttaa sarjaan kytkettävien radiaattoreiden määrään, mutta jopa viisi radiaattoria on mahdollista kytkeä peräkkäin. Tässä Helsingin keskustassa sijaitsevassa toimistotilassa sijoitettiin jokaisen ikkunan alle Delta -radiaattori ja putkien pinta-asennus hoidettiin Reno-liitäntäventtiilin avulla.
Ruotsissa käytössä oleva vastaava lisävaruste on TP Rak 4
Renon avulla asennat patteriputket pintaan
Liitäntäventtiili Reno on kätevä tapa hoitaa radiaattoreiden putkien pinta-asennus eli asentaa patteriputket pintaan. Liitäntäventtiili Reno antaa erittäin merkittävän hyödyn asentamisen nopeudessa ja putkituksen vaatimassa tilankäytössä. Patenttisuojatun Reno-liitäntäventtiilin käyttökohteita ovat lähinnä julkiset rakennukset. Uudiskohteiden lisäksi se on laajalti käytössä korjausrakentamisen puolella.
9. toukokuun 2016 22. joulukuun 2017 Mia Hogkvistfeatured
Edellinen Edellinen artikkeli: Pattereiden putket piiloon
Seuraava Seuraava artikkeli: Lämpöä kirkkoihin